cyanic-selkie/wikianc huggingface dataset:
Նարդի
Տարբերակներ
«Էյսի-դոյսին» (Acey-deucey) նարդու մի տարատեսակ է, որտեղ խաղը սկսվում է առանց խաղադաշտում որևէ խաղաքար ունենալու և խաղացողները պետք է հերթով դրանք մտցնեն խաղի մեջ։ Այստեղ 1-2 զառախաղին հատուկ նշանակություն է տրված, քանի որ դա հնարավորություն է տալիս խաղացողին քայլը կատարելուց հետո ընտրել և կատարել որևէ զույգ խաղաքայլ ևս։ Խաղացողը նաև հնարավորություն է ստանում մեկ լրացուցիչ քայլ ևս կատարել ։ Առաջին համաշխարհային պատերազմի տարիներից ի վեր Էյսի-դոյսին Միացյալ Նահանգների նավատորմի, ծովային հետևակի կորպուսի զինվորների և առևտրային նավատորմի անդամների սիրած խաղն է եղել ։ Որոշ փաստեր հաստատում են նաև, որ խաղը Միացյալ Նահանգների նավատորմի նավերում նույնիսկ ավելի վաղ են խաղացել՝ 1900-ականների սկզբին։ Խաղի արմատները տանում են դեպի Միջին Արևելք, Թուրքիա կամ Հունաստան, որտեղ նույնպես խաղը սկսում էին առանց խաղադաշտում որևէ խաղաքար ունենալու ։ «Հայպերգամոնը» (Hypergammon) նարդու մի տեսակ է, երբ խաղացողները խաղը սկսում են 15-ի փոխարեն 3 խաղաքարով, որոնք դրվում են 24-րդ, 23-րդ և 22-րդ անկյունակներում։ Իրականում, շատ խաղացողների համար, հմտություն- հաջողություն հարաբերությունը ավելի բարձր է հայպերգամոնի դեպքում, քան սովորական նարդու, որը նշանակում է, որ հմուտ խաղացողը հայպերգամոնի մեջ կարող է ավելի արագ ձեռք բերել ռազմավարական առավելություն, քան նարդու դեպքում ։
Նարդու երկու տարատեսակներ՝ «կարճ նարդի» և «երկար նարդի» անուններով, շատ տարածված են Հայաստանում ։ Երկար նարդու մեջ բոլոր խաղաքարերը նույն շարքով դասավորվում են 24-րդ անկյունակում, սևերը` սպիտակների, սպիտակները` սևերի «տան» դաշտում։ Այստեղ չի գործում խաղաքարեր խփելու կանոնը և անկյունակը զբաղված է համարվում, եթե այնտեղ առնվազն մեկ խաղաքար կա։
«Նաքգամոնը» նարդու մի տեսակ է, որը ստեղծել է Նիք Բոլարդը ։ Այստեղ խաղի մեկնարկային դիրքում հինգի փոխարեն չորսական խաղաքարեր են դրվում, իսկ ավել երկու խաղաքարերը դրվում են հակառակորդի 23-րդ դաշտում ։
«Ռուսական նարդին» մի տեսակ է, որը 1895 թվականին նկարագրվում էր որպես. «...շատ խելացի սեղանի խաղ Ռուսաստանում, Գերմանիայում և մայրցամաքի մյուս մասերում» ։ Խաղացողները խաղը սկսում են առանց խաղադաշտում խաղաքարեր ունենալու և դրանք խաղի մեջ մտցնելով շարժում են նույն ուղղությամբ՝ հավաքելով միևնույն դաշտում։ Այս տարբերակում զույգ բերած զառախաղերը շատ ավելի կարևոր են, քան սովորական նարդու մեջ։ Դրանք նույնպես խաղում են չորս անգամ՝ գումարած այն տարբերությունը, որ զառերի բերած թվերի և 7-ի միջև է ։
«Գյուլ Բարան» (Gul Bara) և «Թափան» (Tapa) նարդու այն տեսակներն են, որոնք հիմնականում տարածված են հարավարևելյան Եվրոպայում և Թուրքիայում։ Խաղում հաղթում է այն խաղացողը, որի միավորներն առաջինն են հատում 7-ը կամ 5-ը։
«Քոան Կին» (Coan ki) հին չինական սեղանի խաղ է, որը շատ նման է նարդուն։
«Պլակոտոն», «Ֆեվգան» և «Պոռտեսը» նարդու հունական տեսակներ են, որոնք ունեն հավաքական անուն՝ Թավլի ։ Նարդու մնացած տարատեսակները հիմնական խաղից քիչ են տարբերվում ։ Հիմնական տարբերությունները վերաբերվում են սեփական դաշտում «խփել-փախչելու» արգելքին, այսինքն, եթե սեփական տան դաշտում մեկ խաղաքարով խփում են, չեն կարող տեղափոխել այն և պետք է թողնեն նույն անկյունակում (Միջին Արևելք) ։
Ռազմավարություն և տակտիկա
Նարդին ունի հաստատուն մեկնարկային քայլեր, թեև դրանք այնքան բազմազան չեն, որքան շախմատում։ Մեկնարկային տարբերակները կախված են զառերի արտահայտած թվերից, իսկ դրանք անսահմանափակ չեն։ Վերջերս կատարված համակարգչային վերլուծությունները ավելի մեծ պատկերացում են տալիս մեկնարկային քայլերի հնարավորությունների վերաբերյալ։ Մեկնարկից հետո խաղացողները հաճախ վստահում են մի քանի հիմնական հաստատուն ռազմավարությունների և որոշ քայլեր համատեղելով, մյուսները՝ շրջանցելով փորձում են իրավիճակը իրենց օգտին դարձնել։
Զառի արտահայտած ամենաբարձր թիվը 6-ն է (տես նկարը)։ Ռազմավարական քայլերը կարող են բխել դրանից։ Ամենաուղղակի ռազմավարությունը խփվելուց, արգելափակվելուց և խաղը նորից հակառակորդի տան դաշտից սկսելուց խուսափելն է։ Կտրուկ ռազմավարությունը խաղաքարերը որքան հնարավոր է արագ սեփական տան դաշտ տեղափոխելն է և այն խաղացողի համար, որն առաջ է անցնում մրցակցից, հաջողությունն արդեն ապահովված է ։ Եթե այս ռազմավարությունը չի հաջողվում, խաղացողը կարող է ընտրել հակառակորդի դաշտի նկատմամբ վերահսկողության տակտիկան և փորձել խփել հակառակորդի խաղաքարերը՝ կանխելով հակառակորդի առաջխաղացումը, միևնույն ժամանակ զառերի խոշոր զույգ միավորներից օգտվելով առաջ տանել սեփական խաղաքարերը ։ Պատնեշային ռազմավարությունը որքան հնարավոր է շատ անկյունակներ երկու և ավելի խաղաքարերով զբաղեցնելն է։ Այս դեպքում հակառակորդի խաղաքարերը հայտնվում են մրցակցի խաղաքարերի պատնեշի հետևում, քանի որ ըստ կարճ նարդու կանոնների երկու և ավելի խաղաքարերով զբաղված անկյունակները կամ պետք է շրջանցել, կամ սպասել, մինչև դրանք կբացվեն ։ Արագ և հաջող արգելափակման արդյունքում խաղացողը կարող է կանխել հակառակորդի խաղաքարերի դուրս գալը սեփական դաշտի 24-րդ անկյունակից, իսկ հակառակորդի առաջխաղացումը դանդաղեցնելը բերում է սեփական խաղաքարերի արագ կուտակման և դուրս բերման ։ Գոյությունունի նաև հակառակորդի դաշտում անկյունակներ զբաղեցնելու և հակառակորդի խաղը վերահսկելու ռազմավարություն ։ Այս ռազմավարությունը կոչվում է խարսխային և դրան դիմում են հատկապես այն դեպքում, երբ հակառակորդի առավելությունը զգալիորեն մեծ է:Այս դեպքումխաղացողը փորձում է խփել հակառակորդի խաղաքարերը՝ օգտվելով վերջինիս խաղաքարերը տանդաշտ բերելուխաղաքայլերից։ Խարսխային ռազմավարությանը դիմելը խաղի սկզբում սովորաբար անհաջող տակտիկա է, դրան դիմում են միմիայն ծայրահեղ դեպքում ։ Կրկնախաղի ռազմավարությունը ենթադրում է խաղաքարերի այնպիսի դասավորություն, որ հակառակորդը ստիպված լինի շարունակ նույն զառին սպասել իր խաղաքարերը առաջ տանելու համար ։ Բազմակի քայլերի ռազմավարությունը ենթադրում է խաղաքարերը սեփական դաշտում որքան հնարավոր է շատ անկյունակներում դասավորելը, որպեսզի խաղի վերջին փուլում օգտագործվի զառի արտահայտած բոլոր հնարավոր միավորներով խաղաքարերը խաղից դուրս բերելը ։ Այս տակտիկան հատկապես հաջող է խաղի վերջին փուլում։ Նարդու բոլոր փուլերում, հաղթանակի հասնելու համար կարևոր է խաղացողների բանավոր հաշվելու ընդունակությունը ։ 1975 թվականին Էմեթ Քիլերը և Ջոել Սպենսերը վերանայեցին նարդու իդեալական տարբերակի մեջ կրկնակի խաղաքայլի կիրառելու հարցը։ Նրանց իդեալականացված տարբերակում հաղթելու հավանականությունը ժամանակի ընթացքում պատահականորեն տարբերվում է ըստ Բրոունյան շարժման սկզբունքի։ Նրանք ցույց տվեցին, որ կրկնախաղ առաջարկելու օպտիմալ ժամանակը հաղթելու հավանականությունը 80%-ի հասնելու դեպքում է և ճիշտ կլինի ընդունել կրկնախաղը, եթե հաղթելու հավանականությունը առնվազն 20% է ։
Խարդախություն
Նարդու մեջ խարդախ խաղի հնարավորությունները կրճատելու նպատակով որոշ որակյալ նարդու տախտակների հետ օգտագործվում է նաև զառի բաժակ ։ Սա կրճատում է մատների միջոցով խարդախություն անելու և զառերն իրենց օգտին նետելու հավանականությունը ։ Ինչ վերաբերվում է նարդու առցանց մրցաշարերում խարդախություններին, ապա դրանք կապվախ են համակարգչային ծրագրի միջոցով հերթական քայլի օպտիմալ տարբերակը գտնելուն։ Դա կանխելու նպատակով շատ առցանց կայքեր օգտագործում են քայլի համեմատության ծրագիր, որի միջոցով հնարավոր է պարզել, թե արդյոք խաղացողի քայլը նման է, կամ նույնն է ինչ որ նարդու ծրագրով նախատեսվածը։ առցանց խարդախությունը, հետևաբար, ծայրահեղ դժվար է կամ գրեթե անհնար ։
Օրինականություն
ԱՄՆ Օրեգոն նահանգում 1982 թվականին դատական գործ հարուցվեց ԱՄՆ-ում շարունակ տարածվող նարդու խաղի կազմակերպման դեմ։ Նահանգային դատարանը պնդում էր, որ նարդին պատահականության խաղ է, հետևաբար, պետք է ենթարկվի Օրեգոն նահանգի սահմանած դրամախաղերի մասին խիստ օրենքներին։ Պաշտպանական կողմի գլխավոր վկան Պոլ Մագրիլն էր, պրոֆեսիոնալ նարդու խաղացող, որը հակադարձելով մեղադրող կողմի փորձագետ Ռոջեր Նելսոնին, նշում է. «Խաղերիի տեսությունն իսկապես վերաբերվում է անկատար գիտելիքներով խաղերին, որտեղ ինչ-որ բան թաքցվում է, ինչպես պոկերի դեպքում։ Նարդին, այնուհանդերձ, այդպիսի խաղ չէ։ Ամեն ինչ բաց է քո առաջ։ Այն խաղացողը, որը տեղեկությունը օգտագործում է ավելի արդյունավետ կերպով, հաղթում է»։ Վճիռ կայացնելիս դատավոր Սթիվեն Ուոլկերը եզրակացրեց, որ նարդին հմտության խաղ է և ոչ թե պատահականության և պաշտպանյալին՝ նարդու մրցաշարերի կազմակերպության տնօրեն Թեդ Բարին մեղավոր չճանաչեց դրամախաղեր կազմակերպելու մեջ ։
Ակումբային և մրցաշարային խաղեր
Նարդու էնտուզիաստները հիմնում են ակումբներ՝ նարդու հանրային մրցաշարերի համար։ Տեղական ակումբները կարող են կազմակերպել ոչ պաշտոնական, ընկերական հավաքներ, հանդիպումներ, որոնց ընթացքում ակումբի անդամները երեկոյան հավաքվում են սրճարաններում և բարերում, խաղալու և զրուցելու ։ Մի շարք ակումբներ առաջարկում են լրացուցիչ ծառայություններ ևս՝ իրենց սեփական հնարավորությունները օգտագործելով առաջարկում վիճահարույց խաղերի վերլուծություններ ։ Ակումբների որոշ ղեկավարներ վերջերս նկատել են նարդու նկատմամբ հետաքրքրության աճ և դա կապում են համացանցում խաղի տարածման հետ ։ Նարդու ակումբները կարող են կազմակերպել նաև մրցաշարեր։ Ակումբային մեծ մրցաշարերը երբեմն հյուրընկալում են այլ շրջանների խաղացողների, իսկ եզրափակիչ խաղերը հաճախ հարյուրավոր հանդիսատեսներ են ունենում ։ Տարածքային մրցաշարերի լավագույն խաղացողները հաճախ մրցում են ազգային կամ միջազգային մրցաշարերում։ Գլխավոր մրցաշարերի հաղթողները կարող են տասնյակ հազարավոր դոլարների հասնող մրցանակների արժանանալ ։ 2018 թվականի հունվարից սկսած մրցաշարերի կազմակերպիչները սկսել են շնորհել Նարդու միավորներ, որոնք նախատեսված են մրցաշարերի կազմակերպիչներին և խաղացողներին անվճար գրանցվելու համար։ այդ միավորները կախված են խաղացողների թվից և նրանց խաղացած խաղերի բարդությունից։
Միջազգային մրցաշար
Նարդու աշխարհի առաջին մրցաշարը կազմակերպվել և տեղի է ունեցել 1967 թվականին Նևադայի Լաս Վեգաս քաղաքում։ Այդ և հաջորդ տարվա չեմպիոն ճանաչվեց Թիմ Հոլանդը։ 1970 թվականին անհայտ պատճառներով մրցաշար չի կազմակերպվել, իսկ 1971 թվականի մրցաշարի հաղթողը դարձյալ Թիմ Հոլանդն էր։ Մինչև 1975 թվականը մրցաշարը տեղի էր ունենում Լաս Վեգասում, ապա տեղափոխվեց Բահամյան կղզիների Փարադայզ կղզին։ 1976, 1977 և 1978 թվականներին նարդու կրկնակի չեմպիոնատներ են տեղի ունեցել՝ բահամյան կղզիներում՝ հիմնականում ամերիկացիխաղացողների համար և «Եվրոպական բաց առաջնությունը» Մոնտե Կարլոյում՝ գլխավորապես եվրոպացի խաղացողների համար։ 1979 թվականին Լյուիս Դեյոնը, ով նախորդ երեք տարիներին կազմակերպել էր Բահամյան կղզիների մրցաշարը, առաջարկեց, որ երկու մրցաշարերը միավորվեն ։ Մոնտե Կարլոն ճանաչվեց որպես նարդու միջազգային մրցաշարի անցկացման վայր և այդպիսին է մնում շուրջ երեսուն տարի ։ Մոնտե Կարլոյի միջազգային մրցաշարում ներգրավվում են  հարյուրավոր խաղացողներ և հանդիսատեսներ և այն տևում է մեկ շաբաթ ։ Մինչև 21-րդ դարը նարդու միջազգային խոշոր մրցաշարերը սահմանում են պրոֆեսիոնալխաղացողների մրցաշարային ճանապարհորդություններ։ Խոշոր մրցաշարերը անցկացվում են տարեկան մեկ անգամ։  Բահամյան կղզիներում անցկացված մրցաշարի մրցանակային ֆոնդը 2007 թվականի հունվարին կազմել է մեկ միլիոն դոլար՝ ավելի մեծ, քան որևէ այլ մրցաշարի մրցանակային ֆոնդ ։ 2008 թվականին նարդու միջազգային մրցաշարը կազմակերպվեց Լոնդոնում և այն դարձավ Միացյալ Թագավորությունում երբևէ կազմակերպված ամենախոշոր մրցաշարը՝ 128 միջազգային դասի խաղացողներով և 160.000 եվրո մրցանակային ֆոնդով։ Մրցաշարը մեկնաբանվեց եվրոպական բոլոր երկրների հեռուստատեսային ալիքներով։ 2007 թվականից ի վեր «Նարդու միջազգային ասոցիացիան» կազմակերպում է նարդու խոշորագույն միջազգային մրցաշարը՝ «Նարդու եվրոպական առաջնությունը» ։ 2011 թվականին ասոցիացիան համագործակցեց առցանց նարդու պրովայդեր «Play65»-ի հետ, իսկ 2012 թվականին՝ «Betfair»-ի հետ։ 2013 թվականին «Նարդու եվրոպական առաջնությունը»  մրցաշարի եզրափակիչը կազմակերպեց Կիպրոսի մայրաքաղաք Նիկոսիայում։ Եզրափակչում միջազգային դասի 19 խաղացողներ հավակնում էին 19.000 եվրո մրցանակային ֆոնդին։ Նարդու միջազգային ասոցիացիան կազմակերպում է նաև հեռուստատեսային տարբեր ալիքներով հեռարձակվող նարդու բաց առաջնություններ։ 2017 թվականին Մոնտե Կարլոյի նարդու 43-րդ միջազգային մրցաշարի ժամանակ ռադիոյի նախկին հաղորդավար Լարի Շիլերը սկսեց մրցաշարը լուսաբանող «Նարդու ձայնը» հաղորդաշարը ։ Հաղորդաշարը Twitch-ով և YouTube-ով հեռարձակում էր արխիվային տեսանյութեր։ 2017 թվականի հոկտեմբերին Նարդու վարպետների մրցաշարային մարմինը համագործակցություն սկսեց Լարի Շիլերի հետ թույլատրելով իր պրոֆեսիոնալ վարպետներին մասնագիտական լուսաբանություններ տրամադրել վերջինիս։ «Նարդու ձայնը» հաղորդաշարը հյուրընկալում է նարդու այնպիսի չեմպիոններ, ինչպիսիք են Մատվեյ Նաթանսոնը, Պոլ Մագրիլը և Ակիկո Յազավան։
Իրաք (Միջագետք)
Նարդին մարդկային իրականության հնագույն խաղերից մեկն է։ «Ուր» կոչվող արքայական խաղը, որը ծագել է Քրիստոսից առաջ 2600 թվականից էլ վաղ, Միջագետքի Ուր բնակավայրում, կարող է համարվել ժամանակակից նարդու նախակարապետը։ Ուր խաղը խաղացել են քառակողմ զառերով։ Ժամանակաից արաբական Լևանտում և Իրաքում խաղը կոչվում է թավլե, որը նշանակում է սեղան, նաև կոչվում է շեշ-բեշ (արամեերենում և փյունիկերենում շեշ նշանակում է 6, բայց բառն ունի փյունիկերեն ծագում) ։
Իրան (Պարսկաստան)
11-րդ դարում Ֆիրդուսին իր Շահնամե վիպերգության մեջ նարդ սեղանի խաղի ստեղծումը վերագրում է 6-րդ դարի պարսիկ բժիշկ Բորզույային։ Նա նկարագրում է վերջինիս և Հնդկաստանից ժամանած Ռաջայի հանդիպումը։ Ռաջան ներկայացնում է շախմատը, իսկ Բորզույան՝ նարդը, որը խաղում էին փղոսկրե զառերով և տեքի ծառի փայտից պատրաստված խաղատախտակով ։ Այսօր նարդու պարսկական տարատեսակը կոչվում է նարդ, որի խաղաքարերի նախնական դասավորությունը և խաղի նպատակը մի փոքր տարբեր է ։ Ըստ Մյուրեյի, որը նարդու մասին բազմաթիվ մանրամասներ է շարադրել, ժամանակակից Նարդը հնարավոր է, որ ծագել է մեր թվարկության 300-500-ական թվականներին Բաբելոնյան Թալմուդում ։
Հռոմեական և Բյուզանդական կայսրություն
Տավլին, որ նշանակում է "սեղան" կամ "տախտակ" բյուզանդական հունարենում, ամենահին սեղանի խաղն է, որի կանոնները գրեթե նույնն են, ինչ որ նարդունը։ Այն նկարագրվում է բյուզանդական Զենոն կայսեր (Մ.Թ. 476–491) մասին մի վիպերգության մեջ ։ Տավլիի խաղատախտակը բաղկացած էր 24 անկյունակից, յուրաքանչյուր կողմում՝ 12: Ինչպես այսօրվա նարդու մեջ, յուրաքանչյուր խաղացող ունենում էր 15 խաղաքար։ Խաղը խաղումէին խորանարդաձև զառերով, որոնց  6 կողմերին դրոշմված էին 1-6 թվերը ։ Խաղի նպատակը՝ առաջինը հանել բոլոր խաղաքարերը՝ նույնպես նույնն է ։ Խփելը, խաղը հակառակորդի դաշտից կրկին սկսելը և խաղաքարերը հանելու կարգը նույնպես համապատասխանում են ժամանակակից նարդու կանոններին։ Հունաստանում այսօր էլ նարդին կոչում են տավլե : Այն հաճախ են խաղում քաղաքային և գյուղական սրճարաններում կամ հրապարակներում ։ Զենոնի վիպերգության մեջ նկարագրվում է Զենոնի ունեցած անհաջող դիրքը խաղատախտակի վրա։ Կայսրը խաղում էր սպիտակներով, նա ուներ 7 խաղաքարերով մեկ բուրգ, երկու խաղաքարերով երեք բուրգ և երկու բաց խաղաքար՝ որոնք հակառակորդի անմիջական հարվածի տակ էին։ Զենոնը նետում է երեք զառերը և բերում 2, 5 և 6։ Ինչպես նարդու մեջ է լինում, Զենոնը, չէր կարող շարժել խաղաքարերը և դնել այն անկյունակներում, որոնք զբաղեցված էին հակառակորդի բուրգերով։ Նա ստիպված է լինում բացել իր բուրգերը, քանի որ ուրիշ քայլի հնարավորություն չի ունենում և հետևաբար տանուլ է տալիս խաղը ։ Զենոնի տավլի խաղի անմիջական նախնին եղել է վաղ հռոմեական սկիպտա խաղը, որը խաղացել են 12 անկյունակով երեք շարք պարունակող խաղատախտակի վրա և 15 խաղաքարով։ Ինչպես նարդու մեջ, այստեղ էլ խաղաքարերը շարժել են հակառակ ուղղություններով, սակայն ի տարբերություն նարդու խաղը խաղացել են երեք զառերով՝ ինչպես տավլիի դեպքում ։ Սկիպտա խաղի մասին քիչ գրավոր վկայություններ են պահպանվել , այն որոշ նմանություն ունի նաև հին հունական Կուբեիա զառախաղին, որի մասին հայտնի ամենավաղ գրառումն արել է Օվիդիոսը իր «Ars Amatoria» (Սիրո արվեստը) երկի մեջ (Ք. ա. 1 թվականից մինչև Ք. հ. 8 թվական)։ Հռոմեական ժամանակաշրջանում այս խաղը հայտնի է եղել ալեա անունով և ըստ ավանդության կապվում է տրոյացի զինվոր Ալեայի հետ  ։
Եգիպտոս
Հազարամյակներ շարունակ Մերձավոր Արևելքում և Միջերկրականի արևելյան ափերին գոյություն են ունեցել զառերով խաղացվող մրցակցային խաղեր, ինչպես Հին Եգիպտոսի սենեթ խաղը։ Եգիպտական հնագույն սենեթ խաղը, նկարազարդումների հետ միասին հայտնաբերվել է պեղումների ժամանակ՝ եգիպտական փարավոնների դամբարաններից, որոնք թվագրվում են Ք. ա. 3500 թվականին ։ Չնայած խաղատախտակի գործածությանը, խաղը բավականին տարբեր է նարդուց և համարվում է դրա հեռավոր նախնին։
Թուրքիա (Օսմանյան Կայսրություն)
Նարդին, որ թավլա անվամբ փոխառվել է բյուզանդական հունարենի տավլի բառից, շատ տարածված խաղ է Թուրքիայում, իսկ զառի թվերը ընդունված է կոչել պարսկերեն համարժեքներով՝ տեղական արտասանությամբ՝ յեկ-1, դու-2, սե-3, ջհաըր-4, փեանջ-5, շեշ-6 ։ Թավլա խաղի կանոնները նույնն են, ինչ որ հարևան արաբական երկրներում կամ Հունաստանում, ինչպես որ սահմանվել են հազարամյակներ առաջ, սակայն կան նաև շատ այլ տարբերակներ:Թուրքիայում թավլա խաղի երեք հիմնական տարբերակներն են. էրքյեկ թավլասի- տղամարդկանց թավլա, կըզ թավլասի-կանանց թավլա (որը չունի ռազմավարություն և կախված է միայն զառերից) և ասկյար թավլասի- զինվորների թավլա։
Հունաստան
Նարդին շատ տարածված է Հունաստանում։ Այն մի խաղ է, որտեղ հույները սովորաբար ջղայնացնում են հակառակորդներին և ստեղծում աշխույժ մթնոլորտ։ Խաղը Հունաստանում կոչվում է տավլի, որը եկել է բյուզանդական ժամանակներից և ծագել է լատիներեն տաբուլա բառից ։ Խաղը գրեթե նույնն է, ինչ որ նարդին, իսկ բյուզանդական հունարենում այն կոչվել է տաբուլա և նկարագրվել է Զենոն կայսեր մասին պատմող մի վիպերգության մեջ ։ Հունաստանում սովորաբար խաղում են տավլիի չորս տարատեսակներ.
Պոռտես. կանոնները նույնն են, ինչ որ նարդու դեպքում, սակայն կրկնապատկող զառ չի գործածվում։ Պլակոտո. այս խաղում անգամ մեկ խաղաքար պարունակող անկյունակը համարվում է արգելափակված։ Ֆևգա. Կանոնները նույնն են, ինչ որ երկար նարդունը։ Ասոդիո. Հայտնի է նաև Էյսի-Դոյսի անվամբ, որտեղ խաղը սկսվում է առանցդաշտի մեջ խաղաքարեր ունենալու և բոլոր խաղաքարերը հերթով՝ ըստ զառիբերած թվերի, մտնում են խաղի մեջ։ Այս խաղերը խաղում են մրցաշարային կարգով ։ Նախքան սկսելը խաղացողները նետում են մեկական զառ և բարձր թիվ բերողը սկսումէ խաղը։ Առաջինխաղից հետո, խաղը սկսելու իրավունք է ստանում նախորդ խաղում հաղթած խաղացողը։ Հաղթանակը բերում է մեկ միավոր, կամ երկու, եթե հակառակորդը չի հասցնում անգամ մեկ խաղաքար հանել խաղից նախքան հակառակորդի բոլոր խաղաքարերի դուրս բերելը։ Կրկնապատկող զառ չի գործածվում։
Արևելյան Ասիա
Նարդին որոշժամանակ տարածված էր Չինաստանում և հայտնի էր շուանգլու (双陆) անվամբ, Pǔ Shuāng (譜雙) գրքում, որը գրվել է Հարավային Սունի (1127–1279) ժամանակաշրջանում, գրի է առնված նարդու ավելի քան տասը տարբերակ, սակայն ժամանակի ընթացքում նարդուն փոխարինեցին այնպիսի խաղեր, ինչպիսին է սյանցին՝ (չինական շախմատ). Ճապոնիայում բան-սուգորոկու խաղը հավանաբար ներմուծվել է Չինաստանից՝ 16-րդ դարում։ Որպես մոլախաղ, այն որոշ ժամանակ անօրինական էր համարվում ։ Էդո դարաշրջանում երևան եկավ նոր և ավելի արագ խաղացվող չո-հան մոլախաղը, իսկ սուգորոկուն արագ մոռացվեց։ Մինչև 13-րդ դարը սեղանի Գո խաղը տարածում գտավ, որը սկզբնական շրջանում խաղում էին միայն ազնվականները ։ Կորեայում այն կոչվում է Սանգ-ռյուկ կամ Ջեոփո։
Արևմտյան Եվրոպա
Ժամանակակից նարդու նախահայր Ժո դե տաբլես (Տախտակների խաղ) խաղն առաջին անգամ հայտնվել է Ֆրանսիայում, 11-րդ դարի ընթացքում և դարձել մոլախաղի սիրահարների սիրած զբաղմունքը։ 1254 թվականին Լյուդովիկոս IX-ը մի հրամանագիր ստորագրեց, որով արգելում էր իր հպատակներին և արքունիքի անդամներին ժո դե տաբլես խաղալ ։ Գերմանիայում սեղանի խաղեր խաղացել են 12-րդ դարում, իսկ Իսլանդիա դրանք հասել են 13-րդ դարում։ Իսպանիայում Ալֆոնսո արքայի «Libro de los juegos» ձեռագրում, որն ավարտին է հասցվել 1283 թվականին, բացի շախմատի վերաբերյալ մանրամասն քննարկումներից, նկարագրվում է մի շարք սեղանի խաղերի և զառախաղերի կանոնները ևս ։ Մինչև 17-րդ դարը սեղանի խաղերը տարածվեցին ողջ Եվրոպայում և հասան Շվեդիա։ Խորտակված Վասա նավի մնացորդների միջից, ի թիվս նավի սպաներին պատկանող իրերի, դուրս են հանվել նաև փայտե խաղատախտակ և խաղաքարեր։ Նարդին հաճախ է պատկերվել նաև այս ժամանակաշրջանի կերպարվեստի գործերում, հատկապես հոլանդացի և գերմանացի վարպետներ Ադրիան վան Օստադեի, Յան Ստենի, Հիերոնիմոս Բոսխի, Բրեյգելի և ուրիշների կտավներում։ Կարավաջոյի «Խարդախ թղթամոլները» կտավում նարդին պատկերված է ներքևի ձախ անկյունում, Բրեյգելի «Մահվան հաղթարշավ» կտավում՝ ներքևի աջ անկյունում։
Մեծ Բրիտանիա
16-րդ դարում Եղիսաբեթյան օրենքները և եկեղեցական կանոնակարգերը արգելում էին սեղանի խաղերը, բայց մինչև 18-րդ դարը նարդին տարածված էր անգլիական կղերականների շրջանում ։ 1753 թվականին Էդմոնդ Հոյլը հրատարակում է «Նարդի խաղի համառոտ տրակտատը», որտեղ նկարագրվում էր նարդու կանոնները և մարտավարական հնարքները և կապված էր վիստին վերաբերվող նմանատիպ մի շարադրանքի հետ ։ Անգլերեն backgammon-նարդի բառն կազմվել է "back"-ետ և միջին անգլերենի gamen-խաղ բառերից։ Բառն առաջին անգամ Օքսֆորդի անգլերեն բառարանում հիշատակվել է 1650 թվականին ։
Միացյալ Նահանգներ
Նարդու մեջ վերջին ամենանշանակալի կատարելագործումը կրկնապատկող խորանարդի ներմուծումն է։ Այն առաջին անգամ գործածվել է 1920-ական թվականներին Նյու Յորքում, Ստորին Իսթ Սայդի խաղատներում ։ Խորանարդը ոչ միայն խաղացողին հնարավորություն էր տալիս ընտրելու լավագույն քայլը տվյալ իրավիճակում, այլև մոտավորապես հաշվարկում էր այդ դիրքում հաղթելու հավանականությունը։ Խորանարդի գործածությունը նարդին դարձրեց 20-րդ և21-րդ դարերի ամենականխատեսելի խաղերից մեկը ։ Նարդու ժողովրդականությունը ԱՄՆ-ում աճեց 1960-ականների կեսերից, հատկապես իշխան Ալեքսիս Օբոլենսկու շնորհիվ, որին կոչում էին «ժամանակակից նարդու հայր» ։ Օբին, ինչպես նրան կոչում էին ընկերները, համահիմնադրեց Նարդու միջազգային ասոցիացիան, որը հրատարակեց նարդու կանոնների ամբողջական ժողովածու։ Նա նաև Մանհեթենում հիմնեց նարդու համաշխարհային ակումբ, իսկ 1963 թվականին սահմանեց նարդու մրցաշարային համակարգ, ապա 1964 թվականի մարտին կազմակերպեց նարդու առաջին միջազգային մրցաշարը, որը գրավեց ազնվականության, նշանավոր անձանց և մամուլի ուշադրությունը։ Խաղը այնքան տարածվեց, որ այն խաղումէին քոլեջների կամպուսներում, դիսկոտեկ-ակումբներում և գյուղական սրճարաններում , բորսային միջնորդներն ու բանկիրները սկսեցին նարդի խաղալ տղամարդկանց պահպանողական ակումբներում ։ Ամբողջ երկրով մեկ երիտասարդներն ու տարեցները փայլեցնում էին իրենց խաղատախտակներն ու խաղաքարերը։ Ծխախոտի, լիկյորի և ավտոմեքենաների ընկերությունները սկսեցին հովանավորել մրցաշարերը ։ Նարդու ակումբներ հիմնումը և մրցաշարերի կազմակերպումը հանգեցրեց 1967 թվականին Լաս Վեգասում Համաշխարհային չեմպիոնատի կազմակերպմանը ։ Վերջերս, 2009 թվականին կազմակերպվեց ԱՄՆ նարդու ֆեդերացիան, որի հիմնադրամի և խորհրդի անդամների թվում են աշխարհի նշանավոր խաղացողներ, մրցաշարերի կազմակերպիչներ և գրողներ։
Արտաքին հղումներ
Կատեգորիա:Իրանական հայտնագործություններ
Ստեռլիբաշևոյի շրջան
Ստեղծվել է 1930 թվականին։ Վարչական կենտրոնը՝ Ստերլիբաշևո ։
Աշխարհագրություն
Շրջանի տարածքի մակերեսը կազմում է 1609 կմ²։
Բնակչություն
2010 թվականի մարդահամարի արդյունքներով շրջանում բնակվում էր 20454 մարդ։ Բնակչության խտությունը կազմում էր 12,71 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Հմայակ Հարությունյան (այլ կիրառումներ)
Հմայակ Հարությունյան անուն-ազգանունը կարող է վերաբերել հետևյալ անձանց.
W3af
w3af (Web Application Attack և Audit Framework), բաց ներքին կոդով վեբ հավելված, որը նախատեստված է անվտագության սոտուգման համար։ Նախագիծը իրենից ներկայացնում է վեբ ցանցերի խոցելի տեղերի հայտնբերման գործիք ։ Այն տրամադրում է անվտագության խոցելիության մասին տեղեկություններ, օգտագործելով խոցելիության ստուգման համակարգերը։ Գոյություն ունի ծրագրի երկու տարբերակ՝ գրաֆիկական միջերեսով և հրամանի տողով աշխատող ։
Կառուցվածք
w3af-ին բաժանված է երկու մասին՝ միջուկի և հավելումների ։ Միջուկի աշխատանքի ընթացքում՝ ուղղակի հայտնաբերվում է խոցելիությունը։ Իսկ հավուլումներով աշխատանքի ընթացքում այն կիսվում է տեղեկություններով։
Արտաքին հղումներ
Կատեգորիա:Ազատ ծրագրային ապահովում Կատեգորիա:Վինդոուզի ծրագրային ապահովում Կատեգորիա:Lինուքսի ծրագրային ապահովումներ
Երկրորդ աշխարհամարտում զոհվածների հուշարձան (Կարբի)
Երկրորդ աշխարհամարտում զոհվածների հուշարձան, Հայրենական մեծ պատերազմում զոհվածների հուշարձան Արագածոտնի մարզի Կարբի գյուղում։
Տվյալներ
Տուֆակերտ հուշահամալիրը գտնվում է գյուղի մեջ՝ Սուրբ Աստվածածին եկեղեցու հարևանությամբ։ Հուշարձանը տեղադրվել է 1986 թվականին ։ Ընդգրկված է Կարբիի պատմության և մշակույթի անշարժ հուշարձանների ցանկում։
Հուշարձանը կազմված հայկական նախշազարդերով քանդակված հուշասյունից, հուշապատերից և զինվորական սաղավարտը վրան կոթողից։
Հուշարձանի հուշապատի աջ հատվածում փորագրված է.
Պարում են բոլորը
Պարում են բոլորը (ուկր. Танцюють всі!), տաղանդների պարային շոու է, ցուցադրվել է СТБ ալիքով, սկսած 2008 թվականի սեպտեմբերի 12-ից։
Ալեքսանդրա Ավկսենտիևա
Ալեքսանդրա Ավկսենտիևա, (Александра Николаевна Авксентьева, ) ռուս նկարչուհի և գրաֆիկ։
Պարում են բոլորը
Նախագծի պատմություն
Մարտի 9ին 2012 թվականին СТБ ալիքով սկսվեց նոր պարային նախագիծ, նույն արտադրությամբ-«Պարում են բոլո՜րը:Հերոսների վերադարձ», որտեղ մասնակցում են դիտողների համար ավելի սիրված զույգը, 4 եթերաշրջանների ընթացքում։ Մասնակիցները վեբ- էջերում
Ալեքսանդրա Ավկսենտիևա
Կենսագրություն
Ծնվել է 1907 թվականի դեկտեմբերի 2-ին Նախկին Ռուսական կայսրության Հելսինկի քաղաքում։ 1910 թվականին նրա ծնողները ամուսնալուծվում են և մայրը ամուսնանում է բանաստեղծ և քննադատ Միխայիլ Ցետլինի հետ և մեկնել է Ֆրանսիայի մայրաքաղաք Փարիզ։ Նրանց կապից ծնվել է Վալենտինա Ցետլինը, ով եղել է նշանավոր գիտնական և հոգեվերլուծաբան։
Ալեքսանդրա Ավկսենտիևան ստացել է գերազանց կրթություն Ռուսաստանից դուրս։ Քանի որ նա 1919 թվականից սկսած ապրել է Փարիզում, Ալեքսանդրան ընդունվել է Փարիզի ռուսական դպրոց և այն ավարտել բարձր առաջադիմությամբ։ 1921 թվականին ավարտել է դպրոցը և նույն թվականին ընդունվել դեկորատիվ արվեստի ազգային դպրոց։ Չնայած ֆրանսերեն ուսուցման, 1927 թվականին Ալեքսնադրան ավարտում է ակադեմիան, իսկ 1928 թվականին դասեր վերցնում Նատալյա Գոնչարովայից։
Պարում են բոլորը
Ծանոթագրություններ
Կատեգորիա:Հեռուստաշոուներ այբբենական կարգով Կատեգորիա:Ուկրաինա
Ալեքսանդրա Ավկսենտիևա
Կենսագրություն
Ուսումը ավարտելուց հետո երիտասարդ նկարչուհին մոր հետ վերադարձել է Մոսկվա։ Նրանց ժամանելու շրջանում Ռուսաստանում բռնկվել էր Փետրվարյան հեղափոխությունը։ Մեկ տարի հետո սկսվում է Հոկտեմբերյան հեղափոխությունը և Բոլշևիկների կարգերը չընդունելով Ալեքսանդրան իր ընտանիքի հետ գաղթում է Ամերիկայի Միացյալ Նահանգներ։
Մահացել է 1984 թվականի հունիսի 24-ին Ամերիկայի Միացյալ Նահանգների Նյու Յորք քաղաքի արվարձաններից մեկում։
Արտաքին հղումներ
Կատեգորիա:Ռուս նկարչուհիներ Կատեգորիա:20-րդ դարի նկարչուհիներ Կատեգորիա:Ռուս գրաֆիկներ
P-Square
P-Square, նիգերիական R&B դուետ, որը կազմված է երկվորյակ եղբայրներ՝ Փիթեր և Փոլ Օկոյներից (ծնվ․ 1981 թ․ նոյեմբերի 19)։ Իր դեբյուտային ստուդիական ալբոմը դուետը թողարկել է 2003 թվականին, իսկ մինչև այժմ ընդհանուր թողարկել է 6 ստուդիական ալբոմ։ Դուետը համագործակցել է այնպիսի հայտնի կատարողների հետ, ինչպիսիք են՝ Էյքոնը, Ռիք Ռոսը, T.I.-ը և այլք։
Փիթեր
2013 թվականի նոյեմբերի 16-ին ամուսնացել է Տիտիլոլա Լորետա Օմաթայոյի հետ, ում հետ նա հանդիպել է շուրջ 7 տարի ։ Նրանք ունեն մեկ դուստր և մեկ որդի  ։
Փոլ
2014 թվականի մարտի 22-ին ամուսնացել է Անիտա Իսամայի հետ, ում նա հանդիպել է 2004 թվականին Աբուջայի համալսարանում ։ Նրանց որդին ծնվել է 2013 թվականի ապրիլի 11-ին Ատլանտայում, Միացյալ Նահանգներ  ։
Ծանոթագրություններ
Կատեգորիա:Նիգերիական երաժշտական խմբեր Կատեգորիա:Երաժշտական դուետներ Կատեգորիա:2003 հիմնադրված երաժշտական խմբեր
Ստեռլիտամակի շրջան
Ստեղծվել է 1930 թվականին։ Վարչական կենտրոնը՝ Ստեռլիտամակ ։
Բնակչություն
2010 թվականի մարդահամարի արդյունքներով շրջանում բնակվում էր 32741 մարդ։ Բնակչության խտությունը կազմում էր 14,77 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Խոցելիության ստուգում
Խոցելիության ստուգում, համակարգչային համակարգերի կամ ցանցերի անվտագության գնահատման մեթոդ, որը կարավում է հաքերային մոդելավորված հարձակումների շնորհիվ։ Գործընթացը իրենից ներկայացնում է թիրախի ակտիվ անալիզ, որի հիմնական նպատակը ակնհայտ խոցելիությունների հայտնաբերումն է, որոնք կարող են հանգեցնել համակարգի ոչ ճիշտ աշխատանքին  ։ Անալիզի ընթացքում տվյալ համակարգի վրա իրականացվում է ակտիվ հարձակումներ, որը նպատակ է հետապնդում գտնել համակարգում առկա խոցելիությունները։ Աշխատանքի արդյունքը ներկայացվում է զեկույցի ձևով, որը պարունակում է տեղեկություններ խոցելիության մասին, ինչպես նաև կարող է տրամադրել տեղեկություն առակ խնդիր լուծման համար։ Խոցելիության ստուգման նպատակը՝ համակարգի անվտագության գնահատում, ինչպես նաև գնահատում են այլ վնասները, որը հնարավոր է առաջանա հաջող հարձակման պատճառով։ Խոցելիության ստուգումը համարվում է անվտագության աուդիտի մաս։ Այն մասնագետը, որը իրականցնում է այս գործընթացը՝ կոչվում է պենթեսթեր։
Բաց և փակ համակարգեր
Խոցելիության ստուգման հիմքում կարող է ընկած լինել մի քանի մեթոդներ։ Հիմնական տարբերությունը կայանում է ստուգվող համակարգում առկա տեղեկությունը։ Փակ համակարգերի ստուգման ընթացքում մասնագետը չի ունենում տեղեկություն թիրախի մասին։ Այս տիպի հարձակումների սկզբնական առաջադրանքը, կայանում է նրանում, որ անհրաժեշտ է գտնել ընդհանուր տեղեկություն թիրախի և նրա կառուցվածքի մասին։ Բացի փակ համակարգերից գոյություն ունեն բաց (հասանելի է ընդհանուր տեղեկություն թիրախի մասին) և կիսափակ (հասանելի է լինում թիրախի մասին տեղեկությունների միայն կեսը) ։
Նպատակային համակարգեր
Նպատակային համակարգերի կատեգորիային են պատկանում համակարգչային այն համակարգերը, որոնք միացված են Համացանցին։ Խոցելիության ստուգումը պետք է իրականացվի նպատակային համակարգի մեկնարկից առաջ։
Ծանոթագրություններ
Կատեգորիա:Տեղեկատվական անվտանգություն Կատեգորիա:Աուդիտ Կատեգորիա:Տեղեկատվական տեխնոլոգիաներ Կատեգորիա:Համակարգչային ցանցեր
Օքսոթթուներ
Ընդհանուր բանաձևն է.
R-CO-(CH2)n-COOH R=H,Alk,Ar,  n=0,1,2...
Առավել կարևոր կենսաբանական դեր ունեն հետևյալ օքսոթթուները՝
Օքսոթթուների ստացման հիմնական եղանակը հիդրօքսիթթուների օքսիդացումն է։
R-CH(OH)-COOH→R-CO-COOH
Պիրոխաղողաթթուն մեծ քանակությամբ առաջանում է գլյուկոզի աերոբ օքսիդացման և ալանինի տրանսամիացման ժամանակ։
Պիրոխաղողաթթու կարելի է ստանալ քացախաթթվի քլորանհիդրիդի և KCN-ի փոխազդեցությունը։
Թրթնջկաքացախաօքսալաթթուն Կրեբսի ցիկլի հիմնական սուբստրատներից մեկն է և առաջանում է օրգանիզմում ասպարագինաթթվի տրանսամինացման և պիրոխաղողաթթվի կարբօքսիլացման ժամանակ։α-Կետոգլուտարաթթուն նույնպես Կրեբսի ցիկլի հիմնական սուբստրատներից է և  առաջանում է  գլուտամինաթթվի տրանսամինացումից։ Ացետոքացախաթթուն (β-կետոկարագաթթուն) առաջանում է β-հիդրօքսիկարագաթթվի օքսիդացումից, անկայուն միացություն  է  և անգամ սենյակային ջերմաստիճանում անջատում է CO2,առաջացնելով ացետոն։
CH3C(O)CH2COOH → CH3C(O)CH3 + CO2↑.
Նյութափոխանակության խանգարման հետևանքով, շաքարախտով հիվանդների մոտ այս երեք միացությունները (β-հիդրօքսիկարագաթթուն,β-կետոկարագաթթուն, ացետոնը) մեծ քանակությամբ են առաջանում և կոչվում են ացետոնային և կետոնային մարմիններ ։
β-կետոթթուներում, ինչպես և այլ β-հետերոֆունկցիոնալ միացություններում, երկու կարբոնիլային խմբերի միջև գտնվող մեթիլենային խմբի (-CH2-) ջրածինները էլեկտրաակցեպտոր խմբերի երկկողմանի ազդեցության շնորհիվ դառնում է ավելի շարժուն, և այդ խումբը ցուցաբերում է CH- թթվային կենտրոնի հատկություն։ Դա է β-կետոթթուների դինամիկ իզմորիայի՝ տաուտոմերիայի պատճառը, երբ միացությունը առաջացնում է միաժամանակ երկու տաուտոմեր ձևերի (կետոնային և ենոլային) հավասարակշռիչ խառնուրդ։
Տես նաև
Կատեգորիա:Օքսիդաթթուներ Կատեգորիա:Օրգանական քիմիա
Սան Ֆրանցիսկո (այլ կիրառումներ)
Սան Ֆրանցիսկո, կարող է վերաբերել՝
Սանատրուկ (այլ կիրառումներ)
Սանատրուկ, կարող է վերաբերել՝
Շամսի Բադալբեկլի
Շամսի Բեդել օղլի Բադալբեկլի (Şəmsi Bədəl bəy oğlu Bədəlbəyli, ), ադրբեջանցի դերասան և ռեժիսոր; Ադրբեջանական ԽՍՀ ժողովրդական արտիստ (1964) ։
Գործունեություն
Շամսի Բադալբեկլին 1930-1932 թվականներին աշխատել է «Երիտասարդ աշխատողի» խմբագրության մեջ `որպես արվեստի և գրականության բաժնի վարիչ։ 1932-1942 թվականներին աշխատել է Ադրբեջանի պետական ակադեմիական դրամատիկական թատրոնում որպես ռեժիսորի օգնական և ռեժիսոր։ 1933 թվականին Շամսի Բադալբեկլին ուղարկվեց Մոսկվա `փորձի համար։ 1936 թվականին Բաքու վերադառնալուց հետո նա շարունակել է իր կարիերան Ադրբեջանի պետական դրամատիկական թատրոնում որպես ռեժիսոր։ 1943-1949 թվականներին նշանակվել է Ադրբեջանի պետական երաժշտական կոմեդիայի թատրոնի գեղարվեստական ղեկավար։ 1949-1956 թվականներին Շամսի Բադալբեկլին աշխատել է Ադրբեջանի պետական ակադեմիական ֆիլհարմոնիայի տնօրեն և գեղարվեստական ղեկավար։ 1959-1965 թվականներին նշանակվել է Ադրբեջանի օպերայի և բալետի պետական ակադեմիական թատրոնի տնօրեն և գլխավոր տնօրեն։
Արտաքին հղումներ
Կատեգորիա:Ադրբեջանցի ռեժիսորներ Կատեգորիա:Ադրբեջանցի թատերական ռեժիսորներ Կատեգորիա:Ադրբեջանցի դերասաններ
Նատալյա Ռամոս
Նատալյա Նորա Ռամոս Քոեն (անգլ՝. Nathalia Norah Ramos Cohen) կամ՝ Նատալյա Ռամոս, ), իսպանական ծագումով դերասանուհի, երգչուհի և ֆոտոմոդել, ով ունի նաև ԱՄՆ և Ավստրալիայի քաղաքացիություն ։ Համաշխարհային համբավ է ձեռք բերել Յասմինի («Bratz: The Movie » կինոնկարում), Նինա Մարտինի («House of Anubis»-ում), Ջիլ Ռեյնոլդսի («Encerrada»-ում) դերերի տպավորիչ կատարման շնորհիվ։
Կարիերան
Նատալյան կինոյում իր առաջին դերը խաղացել է 2005 թվականին, երբ դեռ ընդամենը տասներեքամյա մի պարմանուհի էր։ Դա Հոուփ Լաբլոուի դերն էր Arrested Development հեռուստասերիալում։ Երկու տարի անց նրան վստահվել է Bratz: The Movie playing սերիալի գլխավոր հերոսուհու՝ Յասմինի դերի կատարումը ։ 2007 թվականին մասնակցել է նաև ամերիկյան Prima J երաժշտախմբի "Rockstar" տեսաֆիլմի նկարահանման և Bratz 4 Real տեսախաղի ձայնագրման աշխատանքներին։ Այնուհետև խաղացել է սուպերմոդել Դակոտա Նորդի դերը Nickelodeon-ի True Jackson սերիալում, 31 North 62 East հոգեբանական թրիլլերում մարմնավորել Ռեյչելին։ Nickelodeon-ի հիթային House of Anubis սերիալում երկու տարեշրջան՝ 2010 և 2011 թվականներին հիանալի կերպով խաղացել է գլխավոր հերոսուհու՝ Նինա Մարտինի դերը, ապա հայտարարել, որ հրաժարվում է երրորդ տարեշրջանի համար նկարահանվելուց, քանի որ ավելի կարևորում է քոլեջում իր ուսումնառությունն ավարտելը ։
2013 թվականին Նատալյա Ռամոսը նկարահանվել է Gallows Hill սարսափֆիլմում , այնուհետև մամնավորել Resident Advisor կինոնկարի գլխավոր հերոսուհիներից մեկին՝ Հաննային։ 2014 թվականին Switched at Birth ֆիլմի երկու դրվագներում փայլուն կերպով խաղացել է Գրեթխենի դերը։ Երիտասարդ, տաղանդավոր դերասանուհին տպավորիչ դերակատարումներով հանդես է եկել նաև Seoul Searching (2015 թ.) և Wildflower (2016 թ.) կինոնկարներում։ Ներկայումս աշխատում է հոլիվուդյան Dust Studios La նորաստեղծ ընկերությունում որպես ֆոտոմոդել։
Անձնական կյանքը
Նարալյա Ռամոսը ծնվել է 1992 թվականի հուլիսի 3-ին, Իսպանիայի մայրաքաղաք Մադրիդում, երաժիշտների ընտանիքում. հայրը 1980-ական թվականներին իսպանական փոփ երաժշտության աստղերից մեկը համարվող Խուան Կառլոս Ռամոս Վակերոն է, ով ավելի հայտնի է բեմական Իվան անվամբ, մայրը՝ ավստրալիական Մելբուրն քաղաքում ծնված հրեուհի Քեյթը ։ Երբ Նատալյան երկու տարեկան էր, նրանց ընտանիքը տեղափոխվել է Մելբուրն, իսկ դրանից երկու տարի անց տեղափոխվել են ամերիկյան Մայամի քաղաքը, որտեղ էլ նա իր կրտսեր եղբոր՝ Մայքլի հետ հասակ է առել, մեծացել։ Նատալյան նախ սովորել է Մայամիի North Beach Elementary տարրական, ապա՝ Մայամի Բիչի Nautilus միջնակարգ, այնուհետև՝ Miami Beach Senior High School ավագ դպրոցում։ Ներկայումս նա քաղաքագիտություն է ուսումնասիրում Հարավային Կալիֆորնիայի համալսարանում։ Ուսումնառության շրջանակներում մեկ ամսով եղել է Հոնկոնգի խոշոր լրատվամիջոցներից մեկի խմբագրությունում՝ փորձի ձեռքբերման նպատակով։
Արժե նշել նաև, որ երիտասարդ դերասանուհին հիմնել է Teens for Teens բարեգործական կազմակերպությունը և գնահատելի օգնություն է ցուցաբերում շնորհալի պատանիներին ու պարմանուհիներին։
Այս ամենի հետ մեկտեղ Նատալյան երգեր է գրում հոր՝ Իվանի հեղինակակցությամբ։ Ազատորեն տիրապետելով երեք լեզվի՝ անգլերենին, իսպաներենին, վիետնամերենին, ցանկանում է ամենատարբեր երկրներում մասնակցել դերասանական ու երաժշտական բազմազան նախագծերի իրականացմանը։ Ընդ որում՝ իր կինոնկարներում ու հեռուստատեսային ծրագրերում մեծ տեղ է հատկացնում իսպանական մշակույթի ներկայացմանը։ Նրա սիրած դերասանուհիներն են Ռեյչել Մաք-Ադամսն ու Պենելոպա Կրուսը, սիրած երգչուհիները՝ Սելենա Գոմեսը, Արիանա Գրանդեն, Բրիթնի Սփիրսը, Ադելը, սիրած սերիալները՝ How to Get Away with Murder-ը, The Flash-ը, Scandal-ը, House of Cards-ը։
Սաունդթրեք
(իբրև Bratz group : The Movie-ի մաս)
Սինգլ
((Իվանի հետ ))
Արտաքին հղումներ
Կատեգորիա:Ամերիկացի երգիչներ Կատեգորիա:Ամերիկացի դերասանուհիներ Կատեգորիա:Իսպանացի դերասանուհիներ Կատեգորիա:Հրեա դերասանուհիներ Կատեգորիա:Ամերիկացի կինոդերասանուհիներ Կատեգորիա:Իսպանացի հեռուստատեսային դերասանուհիներ Կատեգորիա:Իսպանացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի դերասանուհիներ Կատեգորիա:Ամերիկացի երեխա դերասանուհիներ
Տատիշլինսկի շրջան
Տատիշլինսկի շրջան (Татышлинский район, Тәтешле районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1935 թվականին։ Վարչական կենտրոնը՝ Վերխնիե Տատիշլի ։
Աշխարհագրություն
Շրջանի տարածքի մակերեսը կազմում է 1376 կմ²։
Բնակչություն
2010 թվականի մարդահամարի արդյունքներով շրջանում բնակվում էր 23873 մարդ։ Բնակչության խտությունը կազմում էր 17,35 մարդ/կմ²։
Արտաքին հղումներ
Կատեգորիա:Բաշկորտոստան Կատեգորիա:Ռուսաստանի շրջաններ ըստ դաշնային սուբյեկտների
Այքոն Քոմունիքեյշնս
«Այքոն Քոմունիքեյշնս» (ICON Communications), 2007-2012 թվականներին Հայաստանում գործող հեռահաղորդակցության ծառայություններ ապահովող ընկերություն։
Հիմնադրվել է 2007 թվականին, ստանալով անհրաժեշտ բոլոր արտոնագրերն ու ռադիոհաճախականությունները WiMAX ցանց ներդնելու համար։ Ընկերությունը տրամադրել է անլար գերարագ ինտերնետի մատուցման ծառայություններ։
2012 թվականին ձեռք է բերվել «Յուքոմ» ընկերության կողմից։
Արտաքին հղումներ
Կատեգորիա:Հայաստանի հեռահաղորդակցական ընկերություններ Կատեգորիա:Հայաստանի Ինտերնետ պրովայդերներ Կատեգորիա:2007 հիմնադրված ընկերություններ
Ադոլֆ Ցիգլեր
Ադոլֆ Ցիգլեր ( Adolf Ziegler, ), գերմանացի նկարիչ, քաղաքական գործիչ, Դեգեներատիվ արվեստ ցուցահանդեսի կազմակերպիչ։
Նացիստական կուսակցության հանձնարարությամբ վերահսկել է գերմանացի այն նկարիչների զտումը, որոնց աշխատանքները նացիստական կուսակցությունը որակել էր «դեգեներատիվ արվեստ» եզրույթով։ Եղել է Հիտլերի ֆավորիտը ։
Կենսագրություն
Ադոլֆ Ցիգլերը ծնվել է Բրեմենում։ Նրա հայրը ճարտարապետ է եղել։ Ադոլֆ Ցիգլերը սկզբում ուսանել է Վայմարի արվեստի ակադեմիայում, այնուհետև Մյունխենի արվեստի ակադեմիայում։ Նա մասնակցել է Առաջին համաշխարհային պատերազմին։ Պատերազմից հետո ապրել է Մյունխենում, որտեղ էլ շարունակել է իր ուսումը Արվեստի ակադեմիայում։ 1920-ական թվականների սկզբին դարձել է Նացիոնալ-սոցիալիստական ​​գերմանական բանվորական կուսակցության անդամ։
1925 թվականին հանդիպել է Հիտլերին։ 1933 թվականին նացիստների իշխանության գալուց հետո ստացել է Մյունխենի նկարչական ակադեմիայի պրոֆեսորի կոչում։ 1937 թվականից եղել է Կայսերական պալատի կիրառական արվեստի նախագահ։ 1944 թվականին, նկարչական ցուցահանդեսներից մեկում Հիտլերի քաղաքականության մասին կասկածանքով է խոսել, որի արդյունքում գեստապոն նրան ձերբակալել է և ուղարկել Դախաու համակենտրոնացման ճամբար։ Մեկուկես ամիս անց ազատ է արձակվել  Հիտլերի անձնական հրամանով ։
Պատերազմից հետո Ցիգլերին հեռացրել են Մյունխենի արվեստի ակադեմիայից՝ նացիստների հետ համագործակցելու պատճառով։ Նա բնակություն է հաստատել Բադեն-Բադենի մոտ գտնվող Ֆարնհալթ գյուղում, որտեղ էլ 1959 թվականին մահացել է ։
Գերմանական թանգարաններից Դեգեներատիվ արվեստի զտում
Կայսերական պալատի արվեստի նախագահ, պրոֆեսոր Ադոլֆ Ցիգլերի ղեկավարած հանձնաժողովը 1936 թվականին անցկացրել է Գերմանիայի՝ ավելի քան հարյուր թանգարանային ֆոնդերի զտում։ Դրա արդյունքում  առգրավվել են բազմաթիվ նկարիչների աշխատանքներ, ներառյալ Էմիլ Նոլդեի, Մաքս Բեքմանի, Օսկար Կոկոշկայի, Գեորգ Գրոսի, Էգոն Շիլեի աշխատանքները։ Այդ ցանկի մեջ էին նաև Պիկասոն, Գոգենը, Մատիսը, Սեզանը, Ժերիկոն, Վան Գոգը։ Ընդհանուր առմամբ ավելի քան 16 հազար աշխատանք ։
Արտաքին հղումներ
Կատեգորիա:Գերմանացի նկարիչներ Կատեգորիա:Մյունխենի գեղարվեստի ակադեմիայի շրջանավարտներ Կատեգորիա:Նացիստական քարոզչություն Կատեգորիա:Գերմանիայի քաղաքական գործիչներ
Սանգաստե (այլ կիրառումներ)
Սանգաստե, կարող է վերաբերել՝
Սանժարովկա (այլ կիրառումներ)
Սանժարովկա, կարող է վերաբերել՝
Վահան Թեքեյանի հուշարձան (այլ կիրառումներ)
Վահան Թեքեյանի հուշարձան, կարող է վերաբերել՝
Տեոտոնիու Վիլելա (Ալագոաս)
Տեոտոնիու Վիլելա (Teotônio Vilela), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Սան Միգել դուս Կամպուսի գավառի կազմի մեջ։ Բնակչությունը կազմում է 41 498 մարդ՝ 2007 թվականի տվյալներով։ Բնակչության խտությունը՝ 299,1 մարդ/կմ²։
Աշխարհագրություն
Կլիման՝ չափավոր։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
Քեթրին Փիրս
Կատերինա Պետրովա ((Катерина Петрова), առավել հայտնի է որպես Քեթրին Փիրս (Katherine Pierce)), հորինված կերպար «Վամպիրի օրագրերը» վիպաշարից։ Հեռուստասերիալում դերը կատարել է Նինա Դոբրևը ։
Ծնվել է 1473 թվականի հունիսի 5-ին, Քեթրինը Ամարայից և Տատիայից հետո առաջին նմանակն է։ Նա նախկին վամպիր է և Սալվատորե եղբայրների՝ Դեյմոնի և Ստեֆանի նախկին սիրեցյալը։ Նա առաջին անգամ հանդես է եկել որպես Քեթրին Փիրս 1864 թվականին, որտեղ ցուցադրվում է նրա ռոմանտիկ հարաբերությունները Սալվատորե եղբայրների հետ։ Նա երկու եղբայրներին էլ վամպիր է դարձնում, բայց հետո Միստիկ Ֆոլլս քաղաքի բնակիչները նրան բանտարկում են Ֆելս Չերչ եկեղեցում, որտեղ էլ նրան և մյուս վամպիրներին պատրաստվում էին սպանել, մինչ մարդկության՝ այդ մասին իմանալը։ Հետո նա հայտնվում է մեր օրերում։
Քեթրինն իր կյանքի հինգ դարերի ընթացքում դարձել է՝ ամենադաժան, ամենահայտնի և ամենաչար վամպիրներից մեկը պատմության մեջ։ Քեթրինը խոստանում է Ջոն Գիլբերտին, որ կպաշտպանի իր դստերը՝ Ելենա Գիլբերտին, չնայած այն փաստին, որ երիտասարդ նմանակը իր մրցակիցն է՝ Սալվատորե եղբայների սիրո հարցում։ Քեթրինը սկզբում նկարագրվում է որպես գլխավոր թշնամի, սակայն առաջնածին վամպիրներից մեկի՝ Էլայջայի ժամանումից հետո, Քեթրինը միանգամայն սարսափում է այն մտքից, որ Կլաուսը կարող է վերջապես բռնել իրեն։ Մի անգամ նա փախուստի է դիմում երկրորդ եթերաշրջանի վերջում, լքում է Միստիկ Ֆոլլսը՝ գրեթե խուճապահար։ Հետո, վերադառնալով Միստիկ Ֆոլլս 4-րդ եթերաշրջանում, նա սպանում է Ելենայի եղբորը՝ Ջերեմի Գլիբետին, որպեսզի ձեռք բերի վամպիրիզմի դեմ դեղամիջոցը, այն ժամանակ երբ փորձում էր իր ազատության համար՝ Կլաուսի հետ բանակցել մի գործարքի շուրջ։ Այս ամենը, այնուամենայնիվ, հակառակ ազդեցություն է ունենում Քեթրինի համար, երբ Ելենան բռնի կերպով դեղամիջոցը լցնում է Քեթրինի բերանը և դարձնում նրան մարդ։ Հաջորդ եթերաշրջանի ընթացքում նա գտնում է իր վաղուց կորցրած դստերը՝ Նադիա Պետրովային։ Քեթրինի մարմինը ավելի քան 500 տարեկան է և չի կարողանում դիմանալ մարդ լինելուն։ Այսպիսով, Քեթրինը՝ Նադիայի հետ միասին որոշում է իր հոգին տեղափոխել Ելենայի մարմնում, բայց երբ Ելենայի ընկերները բացահայտում են այդ ամենը, նրան սպանում են՝ հոգին Ելենայի մարմնից դուրս հանելու համար և նա մահանում է իր դստեր կողքին, որը հենց նոր էր մահացել՝ հիբրիդի խայթոցից։
Հիմնապատկեր
Կատերինա Պետրովան (Катерина Петрова) ծնվել է 1473 թվականի հունիսի 5-ին բուլղարացիների հարուստ ընտանիքում։ 1490 թվականին Կատերինան հղիանում է անհայտ տղամարդուց։ Նա չի ընդհատում հղիությունը, բայց նրա դստեր ծնվելուց վայրկյաններ հետո՝ Կատերինայի հայրը երեխային վերցնում է մորից։ Հայրը պնդում է, որ ավելի լավ կլինի, որ նրանք երբեք չտեսնեն միմյանց, իսկ հետո՝ հղիության պատճառով Կատերինայի ընտանիքը հրաժարվում է նրանից, քանի որ նա ապօրինի երեխա է ունեցել։ Այդ ժամանակ դա ջախջախիչ «պատիժ» է հանդիսանում Կատերինայի հանցանքի համար։
Պետրովա ընտանիքում ծանր դրության մեջ հայտնվելով՝ նա աքսորվում է Անգլիա, սակայն անգլուհի դառնալով՝ նա շատ արագ իրեն կարգի է բերում։ 1492 թվականին նա հանդիպում է Թրևորին։ Չնայած նրան, որ Թրևորը սիրահարվում է Կատերինային, այնուամենայնիվ հավատարմությունից դրդված՝ նրան հանձնում է Էլայջային։ Վերջինս իր հերթին, Կատերինային հանձնում է իր կրտսեր եղբորը՝ Լորդ Նիկլաուսին։ Կատերինան հրապուրվում է Կլաուսով, մինչ այն պահը, երբ բացահայտում է, թե ով է Կլաուսը և թե ինչի համար էր նա պատրաստվում օգտագործել իրեն։ Նա ցանկանում էր զոհաբերել Քեթրինին՝ Հիբրիդի անեծքից ազատվելու համար, որը դրված էր նրա վրա։ Քեթրինը փախչում է Թրևորի օգնությամբ, որն էլ իր հերթին մոլորեցնում է Կատերինային հետապնդողներին։ Թրևորը կարգադրում է Կատերինային գնալ անտառում գտնվող խրճիթը՝ հույս ունենալով, որ իր ընկեր Ռոզան կպաշտպանի նրան։
Երբ Ռոզան բացահայտում է, որ Կատերինան փախել է Կլաուսից՝ լուսնաքարի հետ միասին, նա կռահում է Կլաուսի արձագանքը և չի ցանկանում մասնակցել այդ զոհաբերությանը, որտեղ Թրևորն էր ուզում մասնակցություն ունենալ։ Ռոզը Կատերինային փակում է մի սենյակում և ասում, որ նրան առաջին իսկ հնարավորության դեպքում հանձնելու է Կլաուսին։ Կատերինան բեմադրում է իր ինքնասպանությունը՝ դանակով իրեն հարվածելով և ասում, որ ավելի շուտ կմեռնի քան հետ կգնա Կլաուսի մոտ, բայց սա ընդամենը խորամանկություն է, որը նա անում է, որպեսզի Ռոզան ստիպված տա իր արյունից Կատերինային՝ նրան բժշկելու համար։ Երբ Ռոզան շրջվում է՝ Թրևորին դեմ առ դեմ կանգնելու համար, Կատերինան կախվում է պարանով։ Ավելի ուշ՝ երբ Կատերինան արթնանում է փոխակերպման ընթացքում, Թրևորը հարցնում է, թե ինչու է նա նմանատիպ արարք արել և պնդում, որ կարող էր փրկել Կատերինայի կյանքը։ Կատերինան ասում է, որ Թրևորը միայն կարող է օգնել իրեն փախչել, իսկ փախչելը երբեք բավական չի լինի։ Ռոզան բացատրում է Թրևորին, որ Կատերինան օգտագործել է նրան որպես փախուստի միջոց։ Հասկանալով, որ Կլաուսը իմանալու է փախուստում իրենց ունեցած դերի մասին, Ռոզան փորձում է դանակով սպանել Կատերինային։ Կատերինան որպես վահան օգտագործում է խրճիթի տիրոջը, որի հետևանքով նա մահանում է։ Կատերինան անձնատուր է լինում իր բնազդին և մինչև վերջ խմում է ծեր կնոջ արյունը՝ ավարտին հասցնելով վամպիրի փոխակերպումը։ Հետո նա ծեր կնոջ մարմինը նետում է Ռոզայի և Թրևորի վրա և արագ փախչում։ Այս ամենը տեղի է ունենում 1492 թվականի ապրիլի 6-ին։
1492 թվականի վերջին ամիսներին՝ Կատերինան վերադառնում է Բուլղարիա՝ Կլաուսի կողմից սպանված իր ամբողջ ընտանիքին գտնելու համար։ Կատերինան իմանում է, որ Կլաուսն արել է այդ ամենը որպես վրեժ իր փախուստի և փոխակերպման համար։ Այս ժամանակաշրջանում Կատերինան վերջին անգամ երևում է իր մահացած մոր դիակի վրա լացելիս։
1864
1864 թվականին Կատերինան ժամանում է Վիրջինիա նահանգի Միստիկ Ֆոլլս քաղաք, այդ ժամանակ նա արդեն ընտրել էր իր համար Քեթրին Փիրս անունը՝ հավանաբար Կլաուսից խուսափելու նպատակով։ Որոշ հանգամանքներում Քեթրինն ընկերանում է Փեարլի և նրա դստեր՝ Աննայի հետ, նա նաև փրկում է կախարդ Էմիլի Բեննեթի կյանքը, որը նրան լավություն է պարտք մնում։ Էմիլին՝ Քեթրինի համար պատրաստում է Լազուրիտ քարով հատուկ թանկարժեք զարդ, որը նրան թույլ է տալիս քայլել արևի տակ՝ առանց այրվելու։ Էմիլին այն վերցնում է քաղաքի հիմնադիրներից մեկից՝ Ջուզեպե Սալվատորեից՝ պատմելով պատմություն այն մասին, թե ինչպես են հրդեհում այրվել իր ընտանիքի անդամները, ինչի արդյունքում էլ նա որբացել է։ Քեթրինը հանդիպում է և սիրահարվում է նրա որդուն՝ Ստեֆան Սալվատորեին, չնայած կարճ ժամանակում Քեթրինը, նույն հաջողությամբ, հարաբերություններ է սկսում Ստեֆանի ավագ եղբոր՝ Դեյմոնի հետ։ Միստիկ Ֆոլլսում ապրելով Քեթրինն ստեղծում է մի քանի վամպիրներ, ինչը զգաստացնում է Հիմնադիր ընտանիքներին։ Քեթրինին ցույց տալով աղավնիճ պարունակող հյութը, որը Հոնորի Ֆելն էր խնդրել դեղավաճառին վաճառել՝ Փեարլը փորձում է համոզել Քեթրինին լքել քաղաքը, սակայն Քեթրինը հրաժարվում է՝ ասելով, որ իր ծրագիրն ընթացքի մեջ է։ Նրա ծրագիրը Սալվատորեների ընտանիքում ապրելու ընթացքում՝ Ստեֆանին և Դեյմոնին գայթակղելով վամպիրների փոխակերպելն էր։
Հասկանալով, թե որքան արագ է «Հիմնադիրների խորհուրդը» քայլեր ձեռնարկում վամպիրների դեմ, Քեթրինը գործարք է կնքում Ջորջ Լոքվուդի հետ, այն պայմանով, որ Քեթրինը նրան պետք է հանձնի լուսնաքարը, եթե Ջորջն օգնի նրան կեղծել իր մահը։ Ստեֆանը անզգուշաբար հուշում է իր հորը, որ ինքը ճանաչում է մի վամպիրի և Ջուզեպեն կռահում է Քեթրինի իրական էությունը։ Ջուզեպեն աղավնիճ է լցնում Ստեֆանի խմիչքի մեջ և այդ գիշեր՝ ավելի ուշ Քեթրինը խայթում է նրան։ Քեթրինը թուլանում է Ստեֆանի արյան մեջ եղած աղավնիճի պատճառով և լսելով այդ աղմուկը՝ Ջուզեպեն ներխուժում է սենյակ և տանում Քեթրինին։ Ավելի ուշ՝ Դեյմոնը գնում է Քեթրինին փրկելու, իսկ Ստեֆանը՝ վշտացած լինելով իր եղբորը ցավեցնելու և Քեթրինի կյանքը վտանգի ենթարկելու համար, օգնում է նրան այդ հարցում։ Փորձելով փրկել Քեթրինին՝ նրանք երկուսն էլ սպանվում են Ջուզեպեի արձակած փամփուշտներից, որն ամաչում էր, որ իր տղաները պարտվել էին սատանայի խորամանկությանը։
Քեթրինին՝ մյուս վամպիրների հետ միասին տանում են Ֆելի եկեղեցին՝ ոչնչացնելու համար, բայց Ջորջն օգնում է Քեթրինին փախչել։ Նա Ջորջին է տալիս լուսնաքարը, բայց անմիջապես հեռանալու փոխարեն նա հետ է գնում, որպեսզի տեսնի ճանապարհին ընկած Դեյմոնի և Ստեֆանի մարմինները։ Նա վազում է Ստեֆանի մոտ, համբուրում նրան և խոստանում, որ նրանք մի օր կրկին միասին կլինեն։ Վամպիրի փոխակերպվելուց հետո, Էմիլին՝ Դեյմոնին ասում է, որ Քեթրինը փակված է եկեղեցու տակ գտնվող դամբարանում, իսկ արդյունքում Դեյմոնը, երբեք չի դադարում սիրել Քեթրինին, քանի որ սպասում է այն օրվան, երբ կկարողանա փրկել Քեթրինին։ Իրականում, Քեթրինը շարունակում է ստորաբար ստել Կլաուսից խուսափելու համար, բայց նա միշտ հետևում է Ստեֆանին, նա նշում է, որ տեսել է Ստեֆանին 1980-ականների մի համերգի ժամանակ՝ առաջին շարքում, որպեսզի ապացուցի, որ միշտ հետևել է Ստեֆանին։
1920
Չիկագոյում 1920-ականներին Քեթրինին տեսել են շատ կարճ ժամանակով՝ Ստեֆանին հեռվից նայելիս։ Ռեստորանում/բարում ոստիկանության հարձակման ժամանակ՝ Քեթրինը նկատում է Ռեբեկայի վզնոցը, բայց որոշում է չվերցնել, որպեսզի Ստեֆանը չտեսնի իրեն և անհետանում է մթնշաղում։